5. marraskuuta
Tapahtumia

1556 – Panipatin toinen taistelu: Taistelut alkoivat Delhissä hindukuningas Hem Chandra Vikramadityan joukkojen ja muslimikeisari Akbarin joukkojen välillä.
1605 – Ruutisalaliitto: Robert Catesbyn suunnitelma räjäyttää Englannin parlamenttitalo epäonnistui, kun rauhantuomari Sir Thomas Knyvet löysi Guy Fawkesin parlamenttirakennuksen kellarista.
1688 – Mainio vallankumous alkoi: Vilhelm III Oranialainen nousi maihin Brixhamissa
1757 – Seitsenvuotinen sota: Fredrik Suuri kukisti Ranskan ja Pyhän saksalais-roomalaisen keisarikunnan liittoutuneet armeijat Rossbachin taistelussa.
1828 – Kreikan vapaussota: Morean (nykyinen Peloponnesos) takaisinvaltaamiseen tähtäävä Ranskan Morea-retkikunta päättyi, kun viimeiset ottomaanien joukot poistuivat niemimaalta.
1862 – Yhdysvaltain sisällissota: Abraham Lincoln erotti Potomacin armeijan komentajan George B. McClellanin.
1911 – Julistettuaan sodan Ottomaanien valtakunnalle 29. syyskuuta 1911 Italia liitti itseensä Tripolin ja Kyrenaikan.
1912 – Demokraattisen puolueen presidenttiehdokas Woodrow Wilson saavutti murskavoiton Yhdysvaltain presidentinvaalissa republikaanien istuvasta presidentistä William Howard Taftista.
1913 – Mielisairas Baijerin kuningas Otto menetti valtaistuimen serkulleen Ludvigille, joka otti hallitsijanimekseen Ludvig III.
1914 – Yhdistynyt kuningaskunta liitti itseensä Kyproksen ja julisti Ranskan kanssa sodan Ottomaanien valtakunnalle.
1916 – Saksan ja Itävallan keisarit julistivat Puolan kuningaskunnan.
1930 – Sinclair Lewisille myönnettiin Nobelin kirjallisuuspalkinto.
1935 – Peliyhtiö Parker Brothers julkaisi Monopoli-lautapelin.
1937 – Adolf Hitler ilmoitti salaisessa kokouksessa suunnitelmastaan hankkia saksalaisille "elintilaa".
1940 – Demokraattisen puolueen istuva presidentti Franklin D. Roosevelt voitti republikaanisen haastajansa Wendell Willkien ja hänestä tuli täten ensimmäinen kolmen virkakauden presidentti.
1968 – Republikaanien presidenttiehdokas Richard Nixon voitti varapresidentti Hubert Humphreyn ja "Yhdysvaltain riippumattomien puolueen" (American Independent Party) presidenttiehdokkaan George Wallacen.
1987 – Apartheid: Etelä-Afrikassa Govan Mbeki, myöhemmän Etelä-Afrikan presidentin Thabo Mbekin isä, vapautui Robben Islandin vankilasta 24 vuoden vankilavuoden jälkeen. Hänet oli tuomittu elinkaudeksi vankeuteen maanpetturuudesta, toiminnastaan valkoista vähemmistöhallitusta vastaan.
1990 – Rabbi Meir Kahane, äärioikeistolaisen Kakh-puolueen perustaja, ammuttiin newyorkilaisessa hotellissa pidetyn puheen jälkeen.
1994 – Julkaistiin entisen Yhdysvaltain presidentin Ronald Reaganin kirjoittama kirje, jossa hän ilmoitti sairastavansa Alzheimerin tautia.
1994 – 45-vuotiaasta George Foremanista tuli nyrkkeilyn vanhin raskaansarjan maailmanmestari hänen voitettuaan tyrmäyksellä Michael Moorerin.
1996 – Presidentti Bill Clinton voitti republikaanien presidenttiehdokkaan Bob Dolen päästen näin toiselle virkakaudelle.
1998 – Monica Lewinsky-skandaali: viraltapanotutkimusten osana Yhdysvaltain edustajainhuoneen lakiasiainkomitean puheenjohtaja Henry Hyde lähetti 81 kysymyksen listan presidentti Bill Clintonille.
1998 – Aikakauslehti Nature julkaisi geenitutkimuksen, joka osoitti Yhdysvaltain presidentti Thomas Jeffersonin olleen hänen orjansa Sally Hemingsin pojan Eston Hemings Jeffersonin isä.
1999 – Yhdysvaltalainen tuomari Thomas Penfield Jackson julkisti ennakkopäätöksen, jonka mukaan ohjelmistovalmistaja Microsoftilla oli monopoliasema.
1999 – Ensimmäinen Voima-lehti ilmestyi.
2006 – Saddam Hussein tuomittiin hirtettäväksi.
2009 – Fort Hoodin joukkoampuminen: Yhdysvaltain maavoimien psykiatri majuri Nidal Malik Hasan avasi tulen sotilastukikohdassa Texasissa tappaen 13 ja haavoittaen 28.
2017 – Sutherland Springsin kirkkoammuskelu: Yhdysvaltain ilmavoimien entinen sotilas avasi tulen kirkon edessä Texasin Sutherland Springissä tappaen 26 ja haavoittaen 20.